# Джодзі Фостэр

|  |
| --- |
| Джодзі Фостэр |
| па-ангельску: *Jodie Foster* |
|  |
|  Дата нараджэньня  | 19 лістапада 1962(1962-11-19)[…] (63 гады) |
|  Месца нараджэньня  | * Лос-Анджэлес, Каліфорнія
 |
|  Месца вучобы  | * Ельскі ўнівэрсытэт (1985)
* Ельскі коледж[d]
* Лос-анджэлескі францускі ліцэй[d]
* The Center for Early Education[d]
* Grace Hopper College[d]
* Ельскі ўнівэрсытэт
 |
|  Занятак  | акторка, кінаакторка, кінарэжысэрка, кінапрадусарка, акторка агучваньня, характарная акторка, тэлеактор, тэатральны прадусар, выканаўчая прадусарка, тэлепрадусар |
|  Навуковая сфэра  | кантроль за абарачэньнем зброі[d] |
|  Бацька  | Луцыюс Фішэр Фостэр[d] |
|  Маці  | Эвэлін Эла Элманд[d] |
|  Узнагароды  | прэмія «Залаты Глёбус» імя Сэсыля Дэ Міля[d] (2013)    кінапрэмія „Сатурн“ (1978) прэмія BAFTA за самага пэрспэктыўнага пачаткоўца ў фільмах[d] (1977) прэмія BAFTA за найлепшую жаночую ролю другога пляну[d] (1977) прэмія «Давід дзі Данатэльлё» найлепшай замежнай акторцы[d] (1989)  прэмія BAFTA за найлепшую галоўную жаночую ролю[d] (1992) прэмія «Давід дзі Данатэльлё» найлепшай замежнай акторцы[d] (1994) прэмія «Незалежны Дух» за найлепшую жаночую ролю[d] (1989) прэмія Гільдыі кінаактораў ЗША за найлепшую жаночую ролю[d] (1995)  прэмія «Крышталь»[d] (1996) прэмія Эўрапейскай кінаакадэміі — прыз глядацкіх сымпатыяў найлепшай акторцы[d] (1997)  зорка на галівудзкай «Алеі славы»[d] (4 траўня 2016) Mary Pickford Award[d] Сыджаская вялікая ганаровая прэмія[d] (2005) Hasty Pudding Woman of the Year[d] (1992) Jupiter Award[d]  |
|  IMDb  | ID 0000149 |
|  Подпіс  |  |
| **Джодзі Фостэр** у Вікісховішчы |

**Алі́сія Кры́стыян «Джодзі» Фостэр** (па-ангельску: *Alicia Christian «Jodie» Foster*; нарадзілася 19 лістапада 1962 году) — амэрыканская акторка, рэжысэрка і прадусарка. Ляўрэатка дзьвюх прэміяў «Оскар», трох прэміяў «Брытанскай кінаакадэміі», дзьвюх прэміяў «Залаты Глёбус» і прэміі Сэсіл Б. Дэміл. За працу ў якасьці рэжысэра яна была намінаваная на прэмію «Эмі».

## Біяграфія

Фостэр пачала сваю прафэсійную кар’еру ў якасьці мадэлькі, калі ёй было тры гады. Дэбютавала ў 1968 годзе ў тэлевізійным сыткоме *«Мэйбэры Р.Ф.Д.»*. У канцы 1960-х і пачатку 1970-х яна працавала ў некалькіх тэлевізійных сэрыялах і дэбютавала ў кіно зь фільмам студыі Дыснэй *«Напалеон і Саманта»* (1972). Пасьля выступу ў м’юзыкле *«Том Соер»* (1973) і камэдыйнай драме Мартына Скарсэзэ *«Аліса больш не жыве тут»* (1974), прарыў Фостэр адбыўся дзякуючы ролі ў псыхалягічным трылеры Скарсэзэ *«Таксіст»* (1976), у якім яна сыграла дзіця-прастытутку. Дзякуючы гэтай ролі Фостэр атрымала намінацыю на прэмію «Оскар» за найлепшую жаночую ролю другога пляну. Іншыя ейныя фільмы, у час калі яна была падлеткам, уключаюць м’юзікал *«Багсі Мэлоўн»* (1976) і трылер *«Маленькая дзяўчынка, якая жыве ў канцы вуліцы»* (1976). Яна стала папулярным кумірам для падлеткаў, зьняўшыся ў фільмах Дыснэю *«Шалёная пятніца*» (1976) і *«Сядзіба Кэндлшу»* (1977), а таксама ў кінастужках *«Кэрні»* (1980) і *«Лісы»* (1980).

Пасьля навучаньня ў каледжы пры Ельскім унівэрсытэце Фостэр спрабавала перайсьці на дарослыя ролі, аднак, асаблівага посьпеху спачатку ня мела. Ухвала прыйшла толькі зь фільмам *«Абвінавачаны»* (1988), за якую яна атрымала прэмію «Оскар» за найлепшую жаночую ролю. Праз тры гады яна атрымала другую сваю прэмію «Оскар», дзякуючы ролі пэрсанажу Клэрыс Старлінг у псыхалягічным фільме жахаў *«Маўчаньне ягнятаў»* (1991). Фостэр дэбютавала ў якасьці рэжысэра ў тым жа годзе разам з кінастужкай *«Маленкі чалавек Тэйт»* і заснавала ўласную прадусарскую кампанію Egg Pictures у 1992 годзе. Першым фільмам кампаніі стаўся фільм *«Нэл»* (1994), у якой яна таксама згуляла галоўную ролю, атрымаўшы ейную чацьвёртую намінацыя на прэмію «Оскар». Іншымі ейнымі пасьпяховымі фільмамі ў 1990-х сталіся рамантычная драма *«Сомэрсьбі»* (1993), камэдыя *«Мавэрык»* (1994), навукова-фантастычная кінастужка *«Кантакт»* (1997) і драма *«Ганна і кароль»* (1999). У 2011 годзе Фостэр таксама зьявілася разам з Джонам Рэйлі, Кейт Ўінсьлет і Крыстафам Вальцам у камэдыі Рамана Палянскага *«Разаніна»*, якая прысьвечана бацькам зь сярэдняй клясы, чыя сустрэча па ўрэгуляваньні інцыдэнту паміж іхнымі сынамі перарастае ў хаос. Да канца 2010-х Фостэр працягвала выступаць у ролі акторкі і рэжысэрка.

## Крыніцы

## Вонкавыя спасылкі

* Джодзі Фостэр (анг.) на сайце IMDb
* Джодзі Фостэр на The New York Times.